Ерҙең киләһе хужаһы булып сауҙагәр Ф.И.Гротен була, уның өсөн Джакомо Кваренги проекты буйынса айырым йорт төҙөлә. Итальян архитекторы төҙөлөштө төньяҡҡа, Һарай яры буйына  ҡаратып  төҙөргә ҡарар итә, сөнки ҡалған яҡтар түр фасадын биҙәү өсөн яраҡлы булмай: көньяҡтан Гротен участкаһы төҙөкләндерелмәгән Батша болоно һәм Бецкой ҡапҡалары яғына, ә көнбайышта (хәҙерге Суворов майҙаны яғынан) А.Р. Воронцовтың биләмәләре сиге үтә, ул, әлбиттә,  һуңғараҡ был урындағы ерҙәрҙән ҡотола. Бинаның ике ҡаты Батша болоно яғына, өс ҡаты Нева яғына, өҫтәүенә, йылғанан, һәм болон яғынан ул ҡоймаланмаған була. Айырым йорттан көнбайышҡа ҡарай баҡса төҙөлә, ул Мәрмәр һарайҙың запас корпусына тиклем барып етә. Көнбайыш фасад тотош була — уның тәҙрәләре булмай, сөнки йорт төҙөгәндә уға терәтеп башҡа би на төҙөү  планлаштырыла.